《雪航题号》
明代·孙伟

长江泻水下建业，海门潮色动眉睫。北风连山卷雪飞，波底客舟冻一叶。

尔时木落江亦空，舵牙撞水江之东。万鸦僵立磡石暗，遥见缕缕茶烟红。

城头老树低几尺，云里看山千仞壁。断蒲折苇僻沙港，冷光直射蛟龙室。

青山渡口月出皓，鹫岭夜半钟声到。当垆一笑任吴姬，醉著蓑衣脱貂帽。

作者简介：江西清江人，字朝望，号鹭沙。弘治十五年进士。官鹤庆知府。工诗，有《鹭沙集》。